
Fókuszcsoportos interjús kutatás német-magyar interkulturális együttműködésről egy multinacionális cég példáján

Alkotásom célja elsősorban az általánossá vált német-magyar sztereotípiák, kulturális, és kulturális szervezeti modellek ismertetésén túl azt vizsgálja, hogy ezek a generálisan beépült és elfogadott tézisek egy multinacionális cég példáját tekintve mennyire helytállóak. Értekezésem három fő pontból épül fel, az elméleti részből, a kutatás részből, és az összegzésből. Az elméleti részben röviden, lényegre törően kifejtem a főbb kulturális modelleket, a fontosabb nemzeti és szervezeti kultúrák összefüggéseit. Emellett kitérek a gazdaság és kultúra kapcsolatára, a globalizációnak a kultúrákra gyakorolt hatásaira és arra, hogy a sztereotípiák milyen módon képesek befolyásolni az adott kultúráról alkotott véleményünket. Az első rész utolsó pontjában, pedig mélyebb betekintés történik a magyar-német szervezeti kultúrába.
A második fő rész a gyakorlati kutatás, amelyhez fókuszcsoportos interjús kutatást készítettem egy multinacionális cégen belül, mind német, mind magyar dolgozókkal. A kutatás során minőségi és nem mennyiségi értékekre törekedtem. Az eredmények alapján az értékelést három módon végeztem el: csak a magyar beosztotti szintek között, csak a német beosztotti szintek között, végül a német-magyar eredményeket beosztotti szintenként egymáshoz hasonlítva értékeltem.
A harmadik, egyben befejező részben, a kutatás eredményeit összehasonlítottam az elméleti részben megfogalmazott és tárgyalt elméleti állításokkal, hogy azok mennyiben helytállóak és milyen módon érvényesülnek a mindennapi munka során.



